கழித்து , " பசிக்குது ; பாலைத் தாருங்க. நான் தூங்குதேன் " என்றாள் செல்லம்மாள். " இதோ எடுத்து வாரேன் " என்று உள்ளே ஓடிச் சென்றார் பிரமநாயகம் பிள்ளை. பால் திறைந்து போயிருந்தது. அவருக்குத் திக்கென்றது. மாடத்திலே உலர்ந்துபோன எலுமிச்சம்பழம் இருந்தது. அதை எடுத்து வெந்நீரில் பிழிந்து சர்க்கரையிட்டு அவளருகில் கொண்டுவந்து வைத்துக் கொண்டு உட்கார்ந்தார். சற்று நேரம் சூடான பானகத்தைக் குடிக்கும் பக்குவத்துக்கு ஆற்றினார். " செல்லம்மா ! " என்று மெதுவாகக் கூப்பிட்டார். பதில் இல்லை. மூச்சு நிதானமாக வந்து கொண்டிருந்தது. "